Predmet plnenia
Úvod
Cieľom verejného obstarávateľa (ďalej aj ako „verejný obstarávateľ“ alebo „objednávateľ“) je vytvoriť kvalitný, moderný a flexibilný systém stravovania pre zamestnancov Národnej banky Slovenska (ďalej len „NBS“), ktorý zabezpečí pestrú, výživovo vyváženú, environmentálne zodpovednú a chutnú ponuku jedál. Systém kombinuje výber denného menu (3 varianty), čerstvo pripravovaných minútok a samoobslužných ostrovčekov. Stravovanie bude procesne zabezpečované aj (nie však výlučne) prostredníctvom digitálneho stravovacieho systému verejného obstarávateľa, pričom digitálny stravovací systém bude obsahovať mechanizmy, ktorými sa bude dať aj v priebehu plnenia reagovať na potreby a preferencie zamestnancov, ako napríklad hodnotenie poskytovaných služieb a pod. Poskytovateľ je povinný zabezpečiť aj podávanie obedov s obsluhou jedným kvalifikovaným čašníkom v salóniku NBS denne v čase výdaja stravy, pričom túto položku uchádzač samostatne nenaceňuje a je súčasťou ceny podávaných jedál.
Predmetom zákazky je aj zabezpečenie občerstvenia na základe osobitnej objednávky objednávateľa s poskytnutím obsluhy pri jeho výdaji v prípade potreby. 
Úspešný uchádzač bude poskytovať v budove NBS aj predaj doplnkového tovaru v bufete a zabezpečovať jeho prevádzku.
Za účelom plnenia predmetu zákazky uzatvorí objednávateľ s úspešným uchádzačom Zmluvu na zabezpečenie stravovania a doplnkového predaja v bufete pre zamestnancov Národnej banky Slovenska č. C-NBS1-000-122-321 (ďalej len „Zmluva“) a Nájomnú zmluvu na priestory jedálne, kuchyne a bufetu č. C-NBS1-000-122-322 (ďalej len „Nájomná zmluva“). Z uvedeného vyplýva, že s úspešným uchádzačom budú uzatvorené dve, na sebe závislé zmluvy. 
Miesto plnenia: 
Poskytovateľ zabezpečuje výrobu, prípravu jedla a výdaj jedla v priestoroch novovybudovanej kuchyne a jedálne na 4. PP budovy ústredia NBS v Bratislave, Ul. I. Karvaša 1, Bratislava (ďalej len „budova NBS“). Poskytovateľ bude zabezpečovať aj výrobu a prípravu občerstvenia na základe osobitnej objednávky, buď v priestoroch kuchyne NBS, alebo v priestoroch vlastnej prevádzky s dodaním do budovy NBS, kde v prípade potreby zabezpečí pri jeho výdaji obsluhu. Úspešný uchádzač bude poskytovať v budove NBS aj predaj doplnkového tovaru v bufete a zabezpečovať jeho prevádzku.
[bookmark: _Hlk207617192]Kapacita kuchyne v budove NBS je 500 – 600 stravníkov denne. Priemerný počet stravníkov pred ukončením prevádzky jedálne v máji 2025 (pred celkovou rekonštrukciou priestorov jedálne a kuchyne) bol cca 400 denne, pričom jedným z cieľov verejného obstarávateľa je aj dosiahnutie navýšenia tohto počtu. V budove NBS je zamestnaných cca 1000 zamestnancov. Verejný obstarávateľ na doplnenie uvádza, že svojim zamestnancom umožňuje čerpanie home office v max. počte 7 dní do mesiaca. Priemerný denný počet zamestnancov na pracovisku NBS je 600 (v roku 2025 aj v roku 2026).
Priestory, v ktorých budú poskytované stravovacie služby, inventár a technologické zariadenia umiestnené v kuchyni, jedálni, v priestoroch výroby, prípravy a výdaja stravy, skladov, ktoré sú vo vlastníctve verejného obstarávateľa a priestory, v ktorých bude prevádzkovaný bufet, budú poskytovateľovi poskytnuté za úhradu dohodnutú v Nájomnej zmluve. Nájomná zmluva tvorí prílohu súťažnej dokumentácie. 

Výroba, príprava a výdaj stravy počas obeda

Čas plnenia:
Čas plnenia predmetu zmluvy v rozsahu poskytovania obedov je – denne v rozsahu pracovných dní a prevádzková doba (výdaj obedov) je určený nasledovne:

Pondelok až piatok:	v čase od 11:00 hod. do 14:00 hod.

Výroba a príprava jedál:
Obedové jedlá musia byť pripravované v priestoroch kuchyne v budove NBS, a to prostredníctvom kapacít poskytovateľa. Poskytovateľ je povinný dodržiavať všeobecné zásady, ktorými sa riadi hygiena potravín podľa vyhlášky ministerstva zdravotníctva Slovenskej republiky č. 533/2007 Z. z. o podrobnostiach o požiadavkách na zariadenia spoločného stravovania v znení neskorších predpisov. 

Zloženie obedového menu:
1. Denné menu – 3 varianty (obmieňané denne)
Každý pracovný deň sú dostupné tri varianty čerstvo pripravených jedál/denného menu, pričom toto obedové menu je potrebné si zo strany zamestnancov objednať najneskôr do 15:00 hod. predchádzajúceho pracovného dňa cez digitálny objednávkový systém verejného obstarávateľa. 

V čase od 8:00 do 11:00 hod. v deň výdaja je možné objednať si denné menu len z jedál, ktorých predobjednávka bola stornovaná zo strany zamestnancov. Uvedené nevylučuje možnosť poskytovateľa pripraviť väčšie množstvo porcií denného menu, ktoré budú (spolu s porciami zo stornovaných predobjednávok) poskytnuté zamestnancom na tzv. voľný odber, a teda bez objednávky vopred. Zamestnanec v rámci predobjednávky zadáva polievku, hlavné jedlo a prílohu, o ktorú má záujem. V jedálnom lístku bude úspešný uchádzač uvádzať hlavné jedlo s navrhovanou prílohou, avšak zamestnancovi bude poskytnutá možnosť v stravovacom systéme túto prílohu nahradiť inou z dennej ponuky. Zamestnanci v objednávkovom systéme budú voliť medzi prílohovým šalátom/kompótom (druh k zvolenému menu vhodne a primerane určí úspešný uchádzač) a malým dezertom. 

Úspešný uchádzač je povinný uvádzať kompletné názvy jedál (denného menu) a zloženie (vrátane alergénov) v slovenskom a anglickom jazyku.

Menu musí zahŕňať polievku + pečivo (aj viaczrnné/celozrnné), hlavné jedlo + príloha, prílohový šalát/kompót alebo malý dezert, 1 ks ovocia, 0,2 l nealko nápoja, a to pri dodržaní nasledovných základných požiadaviek:

-	Výber aspoň z 2 druhov polievok (min. 330 ml) + chlieb/pečivo (min. 50 g), 
-	Hlavné jedlo (mäso v surovom stave: min. 150 g/bezmäsité jedlo: min. 150 g s obsahom bielkovín min. 15 g/porcia – pri iných ako sladkých jedlách),
-	Výber aspoň z troch príloh typovo vhodných k hlavnému jedlu, pričom jedna z príloh musí byť grilovaná zelenina, alebo zelenina pripravovaná na pare (všetky prílohy min. 200 g); uvedené sa nevzťahuje na hlavné jedlá, ktoré sa štandardne konzumujú bez príloh, ako napríklad niektoré sladké jedlá, alebo na jedlá, ktoré sa štandardne ponúkajú/konzumujú s jedným určitým typom prílohy, úspešný uchádzač v jedálnom lístku uvádza vhodne zvolenú navrhovanú prílohu,
-	Typovo vhodný šalát z čerstvej zeleniny, alebo šalát zo sterilizovanej zeleniny (max. 2x do týždňa)/kompót k hlavnému jedlu (všetko min. 150 g) alebo malý dezert (min. 80 g),
-	1 ks ovocia (min. 120 g), pričom poskytovateľ musí zabezpečiť min. tri rôzne druhy ovocia v priebehu jedného týždňa,
-	Nealkoholický nápoj 0,2 l, v nepretržitej ponuke musia byť aspoň tri druhy ochutených nealkoholických nápojov, z toho jeden bez prídavku cukru a umelých sladidiel, a navyše pitná voda sýtená aj nesýtená,
-	Hlavné jedlo, ktoré sa podáva bez prílohy, musí mať min. 350 g/porcia a súčasne z toho min. 15 g bielkovín/porcia – pri iných ako sladkých jedlách.

Cena za denné menu musí obsahovať všetky vyššie uvedené položky, musí byť pevne určená, nemenná počas celej doby plnenia predmetu zákazky (okrem zmeny ceny na základe zmluvy), stabilná a jednotná pre všetky tri druhy denného menu. Všetky jedlá bude možné zaplatiť okrem zamestnaneckej karty, resp. jej alternatívy aj v hotovosti, stravnými lístkami alebo platobnou kartou.

Denné menu musí okrem vyššie uvedeného taktiež spĺňať nasledujúce požiadavky:

-	Zastúpenie a rovnomerné rozloženie všetkých základných druhov mäsa (hovädzie, bravčové, hydinové, ryby – uvedený výpočet nevylučuje použitie diviny, alebo iných druhov mäsa) v priebehu týždňa, pričom v priebehu týždňa musia byť zastúpené aspoň tri druhy mäsa, pričom každý týždeň musí byť ponúkaná iná kombinácia druhov mäsa v porovnaní s týždňom predchádzajúcim a v jeden deň nesmie byť ponúkaný vo variante A a B denného menu ten istý druh mäsa (z hľadiska pôvodu mäsa, napr. len bravčové, len kuracie, atď.), 
-	Zastúpenie všetkých základných príloh (zemiaky, ryža, knedľa, cestoviny, strukoviny a zelenina v zmysle vyššie uvedeného) v priebehu týždňa a ich rovnomerné a primerané rozloženie v priebehu dňa a týždňa, 
-	Primeraný výskyt vyprážaných jedál (max. 3x týždenne a 1x denne),
-	Primeraný výskyt mletého mäsa (max. 2x týždenne a 1x denne),
-	Primerané a rovnomerné použitie strukovín a jedál z nich (maximálne 5x týždenne a 1x denne),
-	Zachovávať pestrosť ponúkaných polievok (zeleninovo-mäsové, strukovinové, vývary, krémové) v priebehu týždňa, tzn. že v priebehu týždňa musí byť v ponuke každá z uvedených druhov polievok a v priebehu dňa musia byť v ponuke dva rozdielne typy polievok,
-	V prípade vhodnosti musí byť v dennom menu a jeho cene zahrnuté a poskytovateľom ponúkané aj dochucovadlo (tatárska omáčka, kečup, cesnakový/syrový dip a pod.) (min. 30 g).

Poskytovateľ je povinný držať sa pri tvorbe denného menu nižšie uvedeného charakteru pripravovaných denných menu:

Variant A – Tradičné slovenské alebo stredoeurópske jedlo (mäsité)
Charakteristika:
· Sýte, výdatné a klasické jedlá vychádzajúce zo slovenskej a stredoeurópskej kuchyne,
· Základom je mäso (bravčové, hovädzie, hydina, ryby, divina) pripravené dusením, varením, pečením alebo vyprážaním,
· Prílohy tvoria prevažne zemiaky, ryža, knedľa, halušky alebo cestoviny,
· Dochucovanie tradičnými omáčkami (smotanové, mäsové, paprikové, paradajkové).

Príklady jedál:
· Segedínsky guláš s kysnutou knedľou,
· Sviečková na smotane s knedľou a brusnicami,
· Bravčový alebo kurací perkelt s haluškami,
· Hovädzí guláš so zemiakmi alebo cestovinami,
· Vyprážaný bravčový, kurací alebo syrový rezeň so zemiakovým šalátom,
· Ryba na prírodno, vyprážaná alebo grilovaná (napr. pstruh, kapor, filé) s prílohou,
· Pečená kačica alebo hus so zemiakovými lokšami a kapustou,
· Hovädzie dusené mäso na cibuľke so zemiakovou kašou. 

Variant B – Moderné alebo medzinárodné jedlo (mäsité)
Charakteristika:
· Jedlá ľahšieho charakteru, v porovnaní s tradičnou kuchyňou vo Variante A, ale taktiež obsahujúce mäsovú zložku,
· Väčší dôraz na zeleninu, čerstvé suroviny a rozmanité koreniny,
· Inšpirácia svetovou gastronómiou – ázijskou, talianskou, stredomorskou či americkou kuchyňou,
· Používajú sa menej tradičné prílohy ako kuskus, quinoa, bulgur, šošovica alebo batáty,
· Vhodné ako pestré denné menu, ktoré odľahčí jedálniček.
Príklady jedál:
· Grilované kuracie prsia s kuskusom a zeleninou,
· Grilovaný losos s hráškovým pyré a zeleninovou oblohou,
· Thajské kari s kuracím mäsom a jazmínovou ryžou,
· Kuracie fajitas s tortillami a zeleninou,
· Talianske cestoviny (napr. tagliatelle s kuracím mäsom a špenátom, lasagne bolognese),
· Grilovaný hovädzí steak s pečenými batatmi a zeleninovou oblohou,
· Špízy z kuracieho alebo morčacieho mäsa so zeleninou,
· Stredomorská paella s kuracím mäsom a morskými plodmi.

Variant C – Bezmäsité/vegetariánske/vegánske jedlo
Charakteristika:
· Pokrmy bez mäsa, zamerané na nutričnú vyváženosť, rozmanité chute a ľahšiu stráviteľnosť, aspoň 3x týždenne vhodné aj pri bezlepkovej a/alebo bezlaktózovej diéte,
· Využívajú sa najmä rastlinné bielkoviny (tofu, tempeh, strukoviny), obilniny (quinoa, bulgur, pohánka) a mliečne výrobky (syry, tvaroh, jogurt),
· Časté je grilovanie, zapekanie alebo príprava na panvici,
· Sladké jedlá sú povolené max. 2x do týždňa (napr. palacinky, buchty, ovocné knedle).
Príklady jedál:
· Tofu stir-fry so zeleninou a ryžou,
· Cícerový wrap so zeleninou a hummusom,
· Halloumi syr s quinoa šalátom a jogurtovým dipom,
· Zapekaná zelenina s bulgurom a syrom,
· Šošovicový alebo cícerový kari guláš s ryžou,
· Rizoto so šampiňónmi/špenátom a parmezánom,
· Palacinky s tvarohom a ovocím (sladký variant) alebo palacinky na slano,
· Zapečené cestoviny so zeleninou a syrom,
· Vegánsky burger z červenej šošovice alebo fazule.
2. Minútkové jedlá (stála ponuka, čerstvo pripravené)
Dostupné každý pracovný deň v dvoch verziách, obmieňané aspoň na týždennej báze. Jedlá pripravované na základe objednávky zamestnancov zadanej priamo v jedálni v budove NBS, bez nutnosti predobjednávky zo strany zamestnanca v digitálnom objednávkovom systéme objednávateľa. Minútky sú pripravované/finalizované čerstvo, a to na základe každej objednávky, pričom čakacia doba nesmie prekročiť limit 15 minút od zadania objednávky stravníkom. 

Cena za minútkové jedlá musí byť pevne určená, stabilná, pričom je možné meniť ju len v súlade so zmluvou, avšak nemusí byť jednotná pre Variant Klasickej minútky a Business minútky. Platba 
za minútkové jedlo musí byť umožnená zamestnaneckou kartou (alebo jej alternatívou), platobnou kartou, stravnými lístkami alebo hotovosťou. 

Minútkové jedlá musia byť k dispozícii počas celej doby výdaja obedov (pracovné dni od 11:00 hod. – 14:00 hod.)

Minútkové jedlo musí zahŕňať polievku (výber z dennej ponuky) + pečivo, hlavné jedlo + prílohu + prílohový šalát/kompót alebo malý dezert, 1 ks ovocia, nealko nápoj, a to pri dodržaní nasledovných základných požiadaviek:
· Výber z dennej ponuky polievok (min. 330 ml) + chlieb/pečivo (min. 50 g),
· Hlavné jedlo (mäso v surovom stave: min. 150 g/bezmäsité jedlo: min. 150 g s obsahom bielkovín min. 15 g/porcia – pri iných ako sladkých jedlách),
· Šalát z čerstvej zeleniny, alebo šalát zo sterilizovanej zeleniny (max. 2x do týždňa)/kompót (všetko min. 150 g) alebo malý dezert (min. 80 g),
· V prípade vhodnosti je v cene minútkového jedla zahrnuté a ponúkané aj dochucovadlo (tatárska omáčka, kečup, cesnakový/syrový dip a pod.) (min. 30 g),
· V prípade jedla, ktoré sa podáva bez prílohy, musí mať porcia min. 350 g,
· Nealkoholický nápoj 0,2 l, v nepretržitej ponuke musia byť aspoň tri druhy nealkoholických nápojov, z toho jeden bez prídavku cukru a umelých sladidiel, a navyše pitná voda sýtená aj nesýtená,
· V rámci minútkových jedál môžu byť ponúkané sladké/múčne jedlá ako hlavné jedlo len v dňoch, v ktorých nie je tento typ jedál ponúkaný v rámci denného menu.

Variant: Klasická minútka
Charakteristika:
Rýchlo pripravované tradičné jedlá, mäsité aj bezmäsité,
Jedlá sú jednoduchšie, sýte a známe širokej verejnosti,
Základ tvoria vyprážané alebo grilované, pečené syry a mäso, doplnené o klasické prílohy (hranolky, varené či pečené zemiaky, ryža),
Určené skôr na bežné obedy, jednoduchú a rýchlu gastronómiu,
Hlavné jedlo (mäso v surovom stave: min. 150 g/bezmäsité jedlo: min. 150 g – s obsahom min 15 g bielkovín na porciu),
Príloha (min. 200 g), ktorá je pevne stanovená k jedlu, avšak, ak je to možné, poskytovateľ musí stravníkovi umožniť jej zámenu za niektorú z príloh denného menu,
V prípade jedla, ktoré sa podáva bez prílohy, musí mať porcia min. 350 g.

Príklady jedál:
· Vyprážaný syr + hranolky + tatárska omáčka + malá zeleninová obloha,
· Kurací/bravčový rezeň + príloha + malá zeleninová obloha,
· Vyprážaný karfiol alebo šampiňóny s prílohou a oblohou.

Cena za „Klasickú minútku“ nemusí byť rovná cene za denné menu. 

Variant: Business minútka 
Charakteristika:
· Očakáva sa prémiová kvalita (použitie kvalitných surovín, šetrných technologických postupov a primeranej nutričnej hodnoty), vhodná aj pre pracovné obedy a business stretnutia,
· Vyššia kvalita surovín, atraktívna prezentácia a jemnejšia gastronómia,
· Dôraz na prémiové mäso, ryby a sofistikovanejšie prílohy (pyré, baby zemiaky, grilovaná zelenina, šaláty),
· Hlavné jedlo (mäso v surovom stave: min. 200 g/bezmäsité jedlo: min. 200 g s obsahom aspoň 15 g bielkovín/porciu v prípade iných ako sladkých jedál),
· Príloha (min. 200 g), ktorá je pevne stanovená k jedlu, avšak, ak je to možné, poskytovateľ musí umožniť jej zámenu za niektorú z príloh denného menu,
· V prípade jedla, ktoré sa podáva bez prílohy, musí mať porcia min. 350 g,
· Chuťovo a vizuálne prepracovanejšie než klasické minútky.

Príklady jedál:
· Steak z hovädzieho mäsa s varenými baby zemiakmi a zeleninovou oblohou, 
· Lososový filet s hráškovým pyré a zeleninovou oblohou, 
· Kačacie prsia s pomarančovou omáčkou a príloha + zeleninová obloha. 

Cena za Business minútku nemusí byť rovná cene za „Klasickú minútku“.
3. Samoobslužné ostrovčeky – prílohy a šaláty
Zamestnanci si môžu samostatne nabrať ľahšie jedlá (rizotá, cestovinové šaláty atď.) alebo vyskladať čerstvé šaláty formou výberu z ponuky v rámci:
Ostrovčeka s ľahšími jedlami,
Šalátového baru.

Jedlá a šaláty v rámci samoobslužných ostrovčekov musia byť k dispozícii počas celej doby výdaja obedov. 

Platba za jedlá zo samoobslužných ostrovčekov musí byť umožnená zamestnaneckou kartou resp. jej alternatívy, platobnou kartou, stravnými lístkami alebo hotovosťou. 

Variant 1: Ako hlavné menu (kombinácia jedál z oboch samoobslužných ostrovčekov):
Stravníci si môžu, ako alternatívu denného menu vybrať z ponuky samoobslužných ostrovčekov na mieste, a to bez potreby predchádzajúcej objednávky v digitálnom stravovacom systéme objednávateľa. Zamestnanci si naberú jedlo podľa svojho výberu do veľkej misky, pričom kombinujú jedlá z oboch samoobslužných ostrovčekov, hmotnosť si môžu skontrolovať na kontrolnej váhe (umiestnenej v blízkosti samoobslužných ostrovčekov), pri pokladni zaplatia buď určenú cenu v hodnote denného menu (za váhu jedla do 350 g + 5 %), alebo za nadváhu presahujúcu 350 g + 5 % uhradia doplatok v určenej výške. 

Cena za jedlo vo Variante 1 do 350 g + 5 % jedál zo samoobslužných ostrovčekov teda musí byť rovná cene za denné menu, pričom cena jedál nad vyššie uvedený váhový limit sa bude pomerne odvíjať z ceny za 100 g týchto jedál, ktorú uviedol poskytovateľ vo svojej ponuke. V prípade, že k takej situácii príde, a váha jedla zamestnanca v jednej miske bude nad rozsah 350 g + 5 %, poskytovateľ bude účtovať a vypočítavať zamestnancovi cenu za váhový rozdiel pomerne z ceny 100 g jedla zo samoobslužného ostrovčeka s nastavenou vyššou cenou za 100 g v zmysle jeho ponuky. 

K jedlám zo samoobslužných ostrovčekov v tomto variante je poskytovateľom ponúkané pečivo min. 50 g (chlieb, svetlé pečivo, tmavé pečivo) a polievka, ktoré sú zahrnuté v cene, a teda sa neúčtujú navyše. V cene je taktiež zahrnutý 1 ks ovocia a nealkoholický nápoj v objeme 0,2 l, v nepretržitej ponuke musia byť aspoň tri druhy nealkoholických nápojov, z toho jeden bez prídavku cukru a umelých sladidiel, a navyše pitná voda sýtená aj nesýtená.

Variant 2: Ako príloha (napr. nad rámec prílohy k dennému menu, na tento účel budú využívané malé misky):
Stravník si môže ako prílohu vybrať z ponuky samoobslužných ostrovčekov podľa svojho výberu do malej misky. Ak stravník v jednej miske nebude kombinovať jedlá z oboch samoobslužných ostrovčekov, tak pri pokladni zaplatí cenu vo výške, ktorá sa pomerne odvíja od určenej ceny za 100 g jedál z príslušného samoobslužného ostrovčeka. Ak stravník bude v malej miske kombinovať jedlá z oboch ostrovčekov, tak v prípade rozdielne určených cien za 100 g jedla zo samoobslužného ostrovčeka pre šaláty a 100 g jedla zo samoobslužného ostrovčeka pre ľahšie jedlá, sa bude cena vypočítavať zamestnancovi z ceny za 100 g jedla zo samoobslužného ostrovčeka s nastavenou vyššou cenou za 100 g v zmysle ponuky poskytovateľa. 

Požadovaná skladba jedál ostrovčeka s ľahšími jedlami a šalátového baru:

Ostrovček s ľahšími jedlami
Poskytovateľ musí ponúkať denne minimálne 4 druhy ľahších a jednoduchších jedál ako napr. grilovaná zelenina, alebo zelenina na pare, rizotá, krupotá, cestovinové šaláty, vajcia na rôzne spôsoby, grilované mäso, roastbeef, ryby alebo syry a pod., pričom minimálne dve z ponúkaných jedál musia obsahovať bielkovinovú zložku (syry, vajcia, mäso) a jedno z týchto dvoch ponúkaných jedál musí obsahovať mäsovú zložku. 
Tieto ľahšie jedlá musia byť každý deň iné a môžu sa opakovať v perióde minimálne 1 týždňa.

Šalátový bar
Poskytovateľ musí ponúkať denne minimálne 6 druhov čerstvých šalátov počas celého obdobia plnenia zmluvy, z toho: 
a) 2 hotové, či miešané šaláty (ďalej tiež ako „obedové šaláty“), z toho
- 1 miešaný šalát s obsahom čerstvej zeleniny a s mäsom, napr. zeleninovo-cestovinový s kuracím mäsom, alebo s tuniakom, ktorý musí spĺňať základné požiadavky na výživové hodnoty tak, aby stravník získal plnohodnotný nutrične vyvážený studený obed,
- 1 miešaný šalát s obsahom čerstvej zeleniny, bezmäsový avšak rovnako s bielkovinovou zložkou živočíšneho pôvodu, napr. šošovicový s vajcom a podobne, cviklový s kozím syrom a orechmi a pod., ktorý musí spĺňať základné požiadavky na výživové hodnoty tak, aby stravník získal plnohodnotný nutrične vyvážený studený obed.

Tieto hotové obedové šaláty podľa písm. a) musia byť každý deň iné a môžu sa opakovať v perióde minimálne 1 týždňa.

b) ďalších minimálne 4 druhy zeleniny, aj v miešanej forme (krájaná čerstvá zelenina, strúhaná zelenina, listové šaláty, maximálne však 1 druh sterilizovanej zeleniny),
c) základné dresingy, doplnky a posypy (napr. bio olivový olej, vínny ocot, ocot klasik, balzamikový ocot, dresing jogurtový, smotanový, francúzsky a pod., doplnky – syr, olivy a pod., posypy – rôzne semená, orechy, bylinky).
Recepty:
Počas prvých 8 pracovných týždňov, resp. počas prvých 40 pracovných dní od začiatku plnenia predmetu zmluvy bude poskytovateľ postupovať striktne v zmysle vzorového jedálneho lístka, ktorý presne definuje menu vo variantoch A, B a C, dodaného poskytovateľom v rámci jeho ponuky predloženej vo verejnom obstarávaní (ďalej len „vzorový jedálny lístok“). Minútky a jedlá poskytované v samoobslužných ostrovčekoch nie sú predmetom vzorového jedálneho lístka, ale rovnako musia byť poskytované v súlade s opisom predmetu zákazky. 
Kvalitu a štandardy vzorového jedálneho lístka je poskytovateľ následne povinný dodržiavať počas celej doby účinnosti zmluvy, pričom je povinnosťou poskytovateľa predložiť nový návrh jedálneho lístku pre varianty A., B., C. na nasledujúce časové obdobie v rozsahu 8 (osem) pracovných týždňov stravovacej komisii na schválenie najneskôr 3 (tri) kalendárne týždne pred uplynutím časového obdobia, na ktoré bol určený predchádzajúci jedálny lístok.. Stravovacia komisia predložený jedálny lístok v lehote 8 pracovných dní od jeho predloženia schváli alebo odmietne a navrhne poskytovateľovi jeho úpravu. V prípade, ak nepríde k dohode medzi poskytovateľom a stravovacou komisiou bude poskytovateľ povinný naďalej postupovať v zmysle podľa a vzorového stravovacieho lístka, ktorý bol súčasťou jeho ponuky. 
Vzorový jedálny lístok (a aj všetky ostatné druhy poskytovaných jedál) musí zohľadňovať požiadavky verejného obstarávateľa určené týmto opisom predmetu zákazky.
Stravovacia komisia je oprávnená navrhovať aj úpravy jedálnych lístkov samoobslužných ostrovčekov a minutiek tak, aby zodpovedali zásadám racionálneho stravovania, nutričným požiadavkám a dohodnutým štandardom kvality. Dodávateľ je povinný s týmito návrhmi komisie sa vysporiadať v zmysle opisu predmetu zákazky a na návrhy stravovacej komisie adekvátne reagovať a v kontexte ich realizovateľnosti ich zapracovať.
Nápoje
Zahrnuté v cene jedla každého druhu (s výnimkou jedál zo samoobslužných ostrovčekov vo variante: Ako príloha) v objeme min. 0,2 l. Minimálne je ponúkané: v nepretržitej ponuke musia byť aspoň tri druhy ochutených nealkoholických nápojov, z toho jeden bez prídavku cukru a umelých sladidiel, a navyše pitná voda sýtená aj nesýtená.

Obedová polievka 
Výber aspoň z 2 druhov polievok denne (min. 330 ml) + chlieb/pečivo (min. 50 g). Zahrnuté v cene denného menu a v cene za minútkové jedlá a v cene za jedlá zo samoobslužných ostrovčekov (okrem variantu: Ako príloha). Stravníkovi bude umožnené jej zakúpenie aj samostatne (mimo denného menu) za poskytovateľom určenú cenu.
Je potrebné zabezpečiť pestrosť a nutričnú kvalitu polievok, zastúpenie zeleninových a strukovinových polievok, vývarov a primerané používanie soli a tukov.
Požaduje sa uprednostňovať technologické postupy s nižším obsahom nasýtených tukov a minimalizovať používanie ťažkých tukových základov (napr. zápražok).
Inventár kuchyne a jedálne
Inventár jedálne, a to konkrétne: 

zabezpečí objednávateľ v potrebnom počte kusov. Náhradu za prirodzený úbytok uvedeného inventára jedálne doplní priebežne podľa potreby verejný obstarávateľ, pričom poskytovateľ uhradí náklady na jeho doplnenie v rozsahu 50 % z obstarávacej ceny, za ktorú ho nakúpil verejný obstarávateľ. 
Inventár kuchyne, ktorý zabezpečuje poskytovateľ, a to konkrétne: 
	p.č.
	Názov položky
	počet ks
	stav

	 
	 
	 
	 

	1
	Plechy na smaženie a pečenie – Trilax – GN1/1
	30
	nové

	2
	Plech Multibaker – GN1/1 – 8 žliabkov
	20
	nové

	3
	Sito na smaženie CombiFry – GN1/1
	10
	nové

	4
	Plech na grilovanie a pečenie GN1/1
	5
	nové

	5
	Krížový prúžkový grilovací rošt GN1/1
	5
	nové

	6
	Rošt nerezový GN1/1
	5
	nové

	7
	Plechy na smaženie a pečenie – Trilax – GN2/3
	6
	nové

	8
	Plech Multibaker – GN2/3 – 5 žliabkov
	4
	nové

	9
	Gastronádoba granit smalt. GN2/3-40mm
	2
	nové

	10
	Gastronádoba granit smalt. GN2/3-60mm
	2
	nové

	11
	Gastronádoba nerez. GN2/3-65mm
	2
	nové

	12
	Umývací kôš na taniere 500x500
	20
	nové

	13
	Umývací kôš univerzálny 500x500
	20
	nové

	14
	Umývací kôš na príbory 500x500
	10
	nové

	15
	Umývací kôš na poháre, delený pre 25 pohárov výšky 133mm, 500x500
	15
	nové

	16
	Vozík pod umývacie koše 500x500
	3
	nové

	17
	Rošty GN2/1 do chladničiek
	8
	nové

	18
	Sada redukčná 30L k robotu
	1
	nové

	19
	Doska rezacia k mäsomlynčeku 8mm
	1
	nové

	20
	Doska rezacia k mäsomlynčeku 4,5mm
	1
	nové

	21
	Držiak mís a hrncov s košom nanaberačky – ku umývačke čierneho riadu
	1
	nové

	22
	Vložka na tácky a veká – ku umývačke čierneho riadu
	1
	nové

	23
	Flexibilný držiak hrncov – ku umývačke čierneho riadu
	1
	nové

	24
	Fritovací kôš typ 2-XS
	1
	nové

	25
	Varný kôš typ 2-XS
	1
	nové

	26
	Sada 4 košov na malé porcie GN1/6, perforované + rám na koše
	1
	nové

	27
	Rošt na dno panvice typ 2-XS
	1
	nové

	28
	Stolový univerzálny robot 8l
	1
	nové

	29
	Ponorný mixér 25cm combi, s metličkou
	1
	nové

	30
	Ponorný mixér 55cm
	1
	nové

	31
	Gastronádoba nerez. GN1/1-20mm
	10
	nové

	32
	Gastronádoba nerez. GN1/1-40mm
	30
	nové

	33
	Gastronádoba nerez. GN1/1-65mm
	30
	nové

	34
	Gastronádoba nerez. GN1/1-100mm
	30
	nové

	35
	Gastronádoba nerez. GN1/1-150mm
	30
	nové

	36
	Gastronádoba nerez. GN1/1-200mm
	15
	nové

	37
	Gastronádoba nerez. Dierovaná GVO1/1-40mm
	30
	nové

	38
	Gastronádoba nerez. Dierovaná GVO1/1-65mm
	30
	nové

	39
	Gastronádoba nerez. GN1/2-40mm
	20
	nové

	40
	Gastronádoba nerez. GN1/2-65mm
	20
	nové

	41
	Gastronádoba nerez. GN1/2-100mm
	20
	nové

	42
	Gastronádoba nerez. GN1/2-150mm
	30
	nové

	43
	Gastronádoba nerez. GN1/2-200mm
	30
	nové

	44
	Gastronádoba nerez. GN1/3-40mm
	20
	nové

	45
	Gastronádoba nerez. GN1/3-65mm
	20
	nové

	46
	Gastronádoba nerez. GN1/3-100mm
	20
	nové

	47
	Gastronádoba nerez. GN1/3-150mm
	30
	nové

	48
	Gastronádoba nerez. GN1/3-200mm
	20
	nové

	49
	Gastronádoba nerez. GN1/4-100mm
	20
	nové

	50
	Gastronádoba nerez. GN1/4-150mm
	20
	nové

	51
	Gastronádoba nerez. GN1/6-100mm
	20
	nové

	52
	Gastronádoba nerez. GN1/6-150mm
	20
	nové

	53
	Veko nerez. GK1/1
	30
	nové

	54
	Veko nerez. GK1/2
	30
	nové

	55
	Veko nerez. GK1/3
	30
	nové

	56
	Veko nerez. GK1/4
	20
	nové

	57
	Gastronádoba granit smalt. GN1/1-20mm
	20
	nové

	58
	Gastronádoba granit smalt. GN1/1-40mm
	20
	nové

	59
	Gastronádoba granit smalt. GN1/1-60mm
	20
	nové



Zároveň verejný obstarávateľ v nižšie uvedenej tabuľke poskytuje súpis ďalšieho vybavenia, ktorým aktuálne disponuje a v prípade záujmu môže byť predmetom Nájomnej zmluvy, bez vplyvu na určenú výšku nájomného.

Environmentálne a kvalitatívne zásady prípravy jedla
a) Používanie sezónnej zeleniny a ovocia
Poskytovateľ je povinný v maximálne možnej miere používať sezónnu zeleninu a ovocie, pri vybraných druhoch ovocia a zeleniny uvedených nižšie v Sezónnom kalendári vybraného ovocia a zeleniny musí byť splnená podmienka ich sezónnosti v minimálne 80 % z celkového použitého objemu (v kg) sezónneho ovocia a zeleniny v danom kalendárnom mesiaci. Cieľom je minimalizovať nákup surovín s vysokou uhlíkovou stopou (letecký dovoz, energeticky náročné skleníkové pestovanie mimo sezóny). Sezónnou zeleninou a ovocím sa rozumie zelenina alebo ovocie v surovom resp. nespracovanom stave, ktoré je v danom období mesiaca typicky pestované a zozbierané vo vonkajšom prostredí v zemepisnej oblasti Slovenskej republiky alebo v regiónoch s porovnateľnými klimatickými podmienkami, prípadne je v danej zemepisnej oblasti uskladnené určitú dobu po zbere, podľa všeobecne uznávaného sezónneho kalendára ako napr. Sezónny kalendár byliniek, ovocia a zeleniny v projekte Skutočne zdravá škola (https://www.skutocnezdravaskola.sk/metodiky) a pri vybraných druhoch ovocia a zeleniny podľa nižšie uvedeného Sezónneho kalendára vybraného ovocia a zeleniny. 
Sezónny kalendár vybraného ovocia a zeleniny:
	Druh
	Kategória
	Doba dozrievania, zberu a skladovania 

	Bazalka
	bylinky
	jún - september

	Pažítka
	bylinky
	máj - október

	Petržlenová vňať
	bylinky
	máj - august

	Polníček
	bylinky
	december - marec

	Žerucha
	bylinky
	december - január

	Egreš
	ovocie
	júl - september

	Broskyňa
	ovocie
	júl - október

	Hruška letná 
	ovocie
	júl - august

	Hruška zimná
	ovocie
	september - február

	Jablko letné
	ovocie
	júl - august

	Jablko zimné
	ovocie
	september - apríl

	Jahoda
	ovocie
	máj - september

	Malina
	ovocie
	júl - september

	Melón
	ovocie
	september - október

	Marhuľa
	ovocie
	júl - august

	Višňa
	ovocie
	jún - júl

	Ríbezľa
	ovocie
	júl - august

	Slivka
	ovocie
	júl - október

	Hrozno
	ovocie
	august - október

	Černica
	ovocie
	august - október

	Čerešňa
	ovocie
	jún - júl

	Cuketa
	zelenina
	jún - november

	Brokolica
	zelenina
	jún - november

	Tekvica
	zelenina
	august - marec

	Hrach
	zelenina
	jún - august

	Špargľa
	zelenina
	máj - jún

	Kel
	zelenina
	jún - marec

	Kaleráb
	zelenina
	máj - marec

	Karfiol
	zelenina
	jún - október

	Mangold
	zelenina
	máj - november



	Šalát hlávkový (ale aj iné bežné listové druhy), kapusta (rôzne druhy), špenát, červená repa, redkvička, paradajka, pór, petržlen koreň, mrkva, uhorka, paprika, zeler, cibuľa, cesnak
	zelenina
	celoročne



Počas plnenia zákazky je objednávateľ oprávnený kedykoľvek požiadať poskytovateľa o predloženie správy o použitom objeme vybraných druhov ovocia a zeleniny podľa Sezónneho kalendára vybraného ovocia a zeleniny za kalendárny mesiac a kópií faktúr resp. dodacích listov od subdodávateľov pre overenie splnenia požiadavky. Poskytovateľ je povinný túto správu s prílohami objednávateľovi poskytnúť, a to v lehote 5 pracovných dní od doručenia požiadavky.
b) Podiel čerstvých resp. vopred nespracovaných surovín či potravín
Poskytovateľ je povinný v maximálne možnej miere uprednostňovať používanie čerstvých a minimálne spracovaných surovín s cieľom znížiť environmentálnu stopu spojenú s priemyselným spracovaním, mrazením a ďalšou prepravou potravín, zabezpečiť vyššiu nutričnú kvalitu jedál a znížiť podiel priemyselne spracovaných potravín. Poskytovateľ je povinný pri plnení predmetu zákazky v maximálnej miere eliminovať používanie priemyselne spracovaných (ultra-spracovaných) potravín. 
Za vhodné suroviny sa považujú najmä nespracované alebo minimálne spracované potraviny (v zmysle klasifikácie NOVA 1), ako sú napríklad čerstvá zelenina a ovocie, mäso, ryby, vajcia, mlieko a základné suroviny.
Zároveň je prípustné používanie aj vybraných spracovaných potravín (NOVA 3), ktoré sú bežnou súčasťou stravovania a technologicky nevyhnutné, najmä:
· mrazená zelenina a ovocie 
· konzervovaná zelenina, kukurica, alebo strukoviny – v prípade použitia v studenej kuchyni/šalátoch
· sušené alebo konzervované ovocie (bez sirupu a cukru), vrátane konzervovaných rajčín 
· mliečne výrobky
· syry (s výnimkou vysoko spracovaného – pozri zoznam nižšie)
· výberová šunka s obsahom aspoň 90 % mäsa 
· cestoviny a ryža
· čerstvé alebo mrazené mliečne výrobky, vrátane jogurtu a zmrzliny
· jednoduché zmesi a pasty (napr. pesto, kari pasta), ak neobsahujú neprimerané množstvo prídavných látok 
· pudingový prášok (nesmie obsahovať vymenované aditíva)
Používanie vysoko spracovaných potravín (NOVA 4) musí byť obmedzené na nevyhnutné minimum. Za takéto potraviny sa považujú najmä výrobky, ktoré obsahujú viacero prídavných látok (napr. konzervačné látky, farbivá, zvýrazňovače chuti, umelé sladidlá), umelé arómy alebo technologicky upravené zložky, ktoré nie sú bežne používané v domácej kuchyni.
Za nevhodné sa považujú najmä výrobky obsahujúce prídavné látky uvedené v zozname nežiaducich aditív podľa tohto opisu predmetu zákazky. Uprednostňované sú potraviny s jednoduchým a zrozumiteľným zložením.
Pri posudzovaní vhodnosti surovín sa prihliada najmä na ich zloženie a mieru spracovania, nie výlučne na spôsob technologického ošetrenia (napr. mrazenie alebo konzervovanie).
Poskytovateľ je zároveň povinný sa riadiť nasledujúcimi pokynmi a obmedzeniami: 
Všetky polievky, omáčky a mäsové šťavy musia byť pripravované tradičným spôsobom z primárnych surovín (vývary z kostí a mäsa, čerstvá zelenina, maslo, bylinky), teda budú použité základné suroviny a technologické postupy bez použitia instantných zmesí.
Poskytovateľ môže používať potravinárske prídavné látky len v prípadoch, keď je preukázaná technologická potreba ich použitia a účel nie je možné dosiahnuť inými dostupnými prostriedkami.
Poskytovateľ môže používať potravinárske vymenované prídavné látky, ktoré sú nevyhnutné pre technológiu prípravy (vitamín C, kurkumín, karotény alebo kyselina citrónová) len v prípadoch, keď je preukázaná ich bezpečnosť, technologická potreba ich použitia a účel nie je možné dosiahnuť inými dostupnými prostriedkami a ich použitie nezavádza spotrebiteľa o čerstvosti alebo kvalite použitých surovín. 
Poskytovateľ nesmie používať krehčené mäso.
Poskytovateľ musí používať čerstvé chladené mäso (nie mrazené), pričom v prípade rýb je možné používať aj mrazené mäso (výlučne spracované formou mrazenia ihneď po výlove (tzv. „frozen at sea“), ak nie je dostupná čerstvá alternatíva) pri zachovaní kvalitatívnych a hygienických požiadaviek.
Poskytovateľ nesmie používať náhrady mäsa (napr. morčací alebo mäsový separát), umelý (tzv. analógový) syr; to neplatí pri vegetariánskych resp. vegánskych pokrmoch, kde je použitá rastlinná alternatíva mäsa/syra ako bielkovinová zložka.
Poskytovateľ nesmie používať priemyselne vysoko spracované stužené tuky, ktoré zmenili svoju štruktúru a už stratili pozitívne účinky rastlinných olejov a je povinný preferovať tuky s pozitívnym účinkom na zdravie, teda s vyšším obsahom nenasýtených mastných kyselín (napr. esenciálne mastné kyseliny, s vhodným obsahom antioxidantov, nenasýtené mastné kyseliny atď.).
Poskytovateľ nesmie používať ani dodávať potraviny obsahujúce čiastočne stužené oleje/tuky (PHO). Všetky tuky a oleje použité pri príprave jedál budú PHO‑free a v súlade s nariadením (EÚ) 2019/649 (max. 2 g priemyselných TFA/100 g tuku). Na tepelné úpravy a fritovanie budú použité oleje s prevahou mononenasýtených mastných kyselín (napr. rafinovaný repkový, high‑oleic slnečnicový, olivový). Dodávateľ na požiadanie k jednotlivým tukom/olejom predloží technické listy a vyhlásenie o neobsahovaní PHO; obstarávateľ je oprávnený vykonávať námatkové kontroly etikiet a laboratórne overenia.
Rastlinné oleje určené na dochutenie šalátov v studenej kuchyni musia spĺňať minimálne kvalitatívne požiadavky pre daný typ oleja (napr. označenie kategórie „extra panenský“ pri olivovom oleji alebo deklarácia „za studena lisovaný“ pri vybraných olejoch), a byť dodané v obaloch chrániacich pred svetlom.
Poskytovateľ musí vo všeobecnosti minimalizovať používanie polotovarov, pričom nesmie používať polotovary najmä na výrobu polievok, zemiakovej kaše alebo omáčok, vyprážaného syra, vyprážaného mäsa, alebo inak predpripravené hlavné jedlá alebo prílohy určené na záverečnú finalizáciu dovarením, dopečením a pod., poskytovateľ taktiež nesmie používať ani mrazené pečivo určené na dopekanie/rozpekanie, či mrazené pečivo finalizované len rozmrazením ani mrazené dezerty finalizované dopekaním, rozpekaním/rozmrazením (koláče, zákusky a pod.). Múčne jedlá, ako napríklad prílohové knedle, plnené ovocné/mäsové guľky/pirohy, šúľance, halušky, palacinky, placky akéhokoľvek druhu musia byť poskytovateľom vyrábané a varené zo základných surovín, a teda nesmú byť poskytovateľom kupované ako výrobky pripravené na finalizáciu dopečením, zohriatím, dovarením a pod.. Malé dezerty nemusí poskytovateľ samostatne vyrábať, ale taktiež nesmú pochádzať z polotovarov určených na finalizáciu pred podávaním. Poskytovateľ taktiež nesmie používať sušené mliečne výrobky (smotana, mlieko a pod.).
Počas plnenia zákazky je objednávateľ oprávnený kedykoľvek požiadať poskytovateľa o predloženie kuchárskych postupov, kópií faktúr resp. dodacích listov od subdodávateľov pre overenie splnenia požiadavky. Poskytovateľ je povinný toto objednávateľovi poskytnúť, a to v lehote 5 pracovných dní od doručenia požiadavky.
c) Podiel biopotravín
Poskytovateľ sa zaväzuje, že potraviny používané na prípravu jedál, ktoré sú deklarované ako biopotraviny, spĺňajú požiadavky nariadenia Európskeho parlamentu a Rady (EÚ) 2018/848 o ekologickej poľnohospodárskej výrobe a označovaní produktov ekologickej poľnohospodárskej výroby (ďalej len „nariadenie 2018/848”). Za biopotraviny sa považujú:
· balené potraviny označené logom Európskej únie pre ekologickú produkciu (tzv. „biolist“) spolu s číselným kódom kontrolného orgánu alebo subjektu alebo s rovnocenným označením podľa príslušných právnych predpisov (napr. Demeter, Naturland, BioSuisse, AB a pod.) 
· nebalené potraviny, ktoré sú v príslušnej dokumentácii (napr. dodacie listy, faktúry a pod.) označené ako produkty ekologického poľnohospodárstva v súlade s nariadením 2018/848 alebo rovnocenným označením podľa príslušných právnych predpisov.
Poskytovateľ sa zaväzuje zabezpečiť, aby minimálne [...] % (doplní sa hodnota z ponuky úspešného uchádzača, min. však 5 %) z celkového finančného objemu (v EUR bez DPH) všetkých surovín použitých na účely plnenia Zmluvy pri poskytovaní obedových jedál (nie občerstvenia a bufetu) v každom štvrťroku (3 kalendárne mesiace) tvorili biopotraviny. 
Na účely započítania do podielu biopotravín sa akceptujú biopotraviny certifikované podľa nariadenia (EÚ) 2018/848 v kategóriách produktov uvedených na certifikáte prevádzkovateľa (štandardne A – nespracované rastlinné produkty; B – nespracované živočíšne produkty; C – akvakultúra; D – spracované potraviny)
· A. Nespracované rastlinné produkty: Čerstvé a skladované ovocie a zelenina vrátane mrazeného/hlbokomrazeného ovocia a zeleniny, obilniny, strukoviny, olejniny, bylinky a koreniny. Kvasená zelenina (nepasterizovaná), skladová koreňová zelenina, čerstvo naklíčené semená (napr. šošovica, mungo, reďkovka) a podobne.
· B. Nespracované živočíšne produkty: Čerstvé a chladené mäso, surové mlieko, med, vajcia (výhradne z ekologického chovu – kód 0) a podobne
· C. Produkty akvakultúry: Ryby a vodné organizmy pochádzajúce z ekologického chovu a
· D. Spracované potraviny: Pekárenské výrobky, cestoviny, oleje, mliečne a mäsové výrobky, iné jednozložkové a viaczložkové potraviny vyrobené spracovaním (kde min. 95 % zložiek je BIO). 
Poskytovateľ je povinný spolu s faktúrou za posledný mesiac štvrťroka predložiť písomnú „Správu o podiele biopotravín“. Táto správa musí obsahovať:
· zoznam nakúpených biopotravín rozdelených do kategórií: nespracované rastlinné produkty, nespracované živočíšne produkty, spracované potraviny a produkty akvakultúry, 
· ich finančnú hodnotu (v EUR bez DPH) a výsledný percentuálny pomer voči celkovému finančnému objemu všetkých surovín,
· potvrdenia o bio kvalite k jednotlivým položkám (napr. kópie dodacích listov obsahujúcich kódy inšpekčných organizácií alebo certifikáty dodávateľov, platné v čase nákupu).
Objednávateľ je oprávnený kedykoľvek počas trvania Zmluvy vyžiadať si originály alebo kópie faktúr a dodacích listov od subdodávateľov za účelom overenia deklarovaného podielu biopotravín.
d) Minimálne environmentálne a sociálne štandardy
Poskytovateľ je povinný zabezpečiť, aby vybrané potraviny resp. suroviny pochádzali z certifikovaných schém zaručujúcich environmentálne a sociálne štandardy. Certifikačné schémy musia byť preukázané prostredníctvom niektorého z nasledujúcich systémov alebo ich rovnocenných alternatív:
1. Ryby, morské produkty a produkty akvakultúry: Všetky ryby a morské plody musia disponovať certifikátom MSC (udržateľný lov) alebo ASC (zodpovedný chov).
2. Slepačie vajcia: Povolené sú vajcia z ekologického chovu (označenie 0) alebo voľnovýbehového chovu (označenie 1) alebo podstielkového chovu (označenie 2).
3. Tropické tuky balených výrobkov (palmový, kokosový): Musia disponovať certifikátom Roundtable on Sustainable Palm Oil (RSPO) alebo Rainforest Alliance Certified alebo certifikátom ekologického poľnohospodárstva.
4. Káva, čaj, balené výrobky s obsahom kakaa: FairTrade alebo Rainforest Alliance Certified alebo certifikát ekologickej poľnohospodárskej výroby v súlade s nariadením Európskeho parlamentu a Rady (EÚ) 2018/848 o ekologickej výrobe a označovaní ekologických výrobkov

Splnenie požiadavky sa preukazuje platným certifikátom dodávateľa/výrobcu alebo jasným označením na obale/dodacom liste. Objednávateľ je oprávnený vyžiadať si kópie certifikátov alebo doklady preukazujúce uvedené tvrdenia. 

e) Zákaz nežiaducich aditív a prísad
Pri príprave jedál poskytovateľ nesmie používať výrobky, či zložky, ktoré obsahujú nežiaduce aditíva špecifikované v nasledujúcom zozname:
Farbivá 
· E110 Žlť SY (syn. Gelborange S) (Yellow 6) 
· E104 Chinolínová žlť (syn. Yellow 10) 
· E102 Tartrazín (syn. Yellow 5) 
· E107 Žlť 2G 
· E122 Azorubín (syn. Carmoisín) (Azorubín Extra) (Red 10) 
· E124 Ponceau 4R (syn. Košenilová červeň A) 
· E129 Červeň Allura AC 
· E132 Indigotín (syn. Indigocarmine) (Blue 2) 
· E133 Brilantná modrá FCF (syn. Brilliant blue FCF) (Blue 1) 
· E120 Košenila, kyselina karmínová, karmíny 
· E123 Amarant (syn. Viktoriarubín O) (Red 2) 
· E131 Patentná modrá V 
· E151 Čerň BN (syn. Brilliant black BN) 
Arómy/Zvýrazňovače chuti 
· E621 Glutaman sodný 
· E635 Ribonukleotidy, sodné soli 
Sladidlá 
· E951 Aspartam (USLA = hydrochlorid aspartamu) 
· E950 Acesulfam K 
· E954 Sacharín a jeho soli 
Konzervačné látky 
· E211 Benzoát sodný
Splnenie požiadavky sa preukazuje prostredníctvom produktových listov, technických listov výrobcov alebo kontrolou označenia na obaloch. Objednávateľ je oprávnený vyžiadať si kópie dokumentov preukazujúcich splnenie požiadavky.
f) Odpady
Uchádzač musí zabezpečiť správny a účinný zber, triedenie a dočasné skladovanie odpadov vznikajúcich pri poskytovaní stravovacích služieb, a to v súlade so zákonom č. 79/2015 Z. z. o odpadoch a súvisiacimi vykonávacími predpismi. Uchádzač je povinný triediť odpady do označených nádob, a to minimálne na zložky papier, plasty a kovy, sklo, kuchynský a reštauračný odpad (ďalej „BRKO“), jedlé oleje a tuky a zmesový komunálny odpad. V prípade BRKO poskytovateľ zabezpečí zhodnotenie v bioplynovej stanici alebo kompostárni. Odber odpadu musí byť výhradne autorizovanou osobou na ďalšie spracovanie – poskytovateľ predloží zmluvy s oprávnenými spoločnosťami. Poskytovateľ je povinný viesť Evidenčný list odpadu a raz za kalendárny štvrťrok predkladať objednávateľovi report o množstve vyprodukovaného a vytriedeného odpadu v kg.
g) Požiadavky na produkty jednorazového použitia, obaly a papierové výrobky
V prípade použitia jednorazových spotrebných obalov, príborov alebo pohárov (napríklad pri cateringových službách), poskytovateľ zabezpečí ich environmentálne vhodnú verziu podľa účelu použitia (povolený je kompostovateľný materiál spĺňajúci normu EN 13432 alebo rovnocenný štandard, papier z udržateľne obhospodarovaných lesov FSC, PEFC alebo rovnocenný štandard).
Poskytovateľ zabezpečí pre stravníkov možnosť odobratia jedla do vratného obalu (menuboxu) na báze zálohového systému s opakovaným použitím, kedy obal bude stravníkovi vydaný po zaplatení zálohy, môže ho použiť na odnesenie stravy a následne ho kedykoľvek počas prevádzkovej doby vrátiť na určené miesto, v takom prípade mu bude vrátená záloha alebo mu bude vydaný nový vratný obal. Poskytovateľ plne zodpovedá za hygienickú čistotu vrátených obalov v súlade so schváleným prevádzkovým poriadkom. Musia byť dodržané všetky hygienické normy a príslušné právne predpisy. V nevyhnutných prípadoch, ak v určitý deň zo závažných dôvodov nebude možné využiť zálohový systém podľa predchádzajúcej vety, poskytovateľ zabezpečí za účelom odobratia jedla jednorazové obaly alebo príbory, ktoré musia byť vyrobené z kompostovateľných materiálov spĺňajúcich normu EN 13432 alebo rovnocenný štandard.
Všetky používané papierové výrobky určené pre osobnú hygienu a prevádzku kuchyne (obrúsky, kuchynské utierky, kuchynský papier) musia byť vyrobené z recyklovaného papiera alebo zo suroviny získanej z udržateľne obhospodarovaných lesov. Splnenie sa preukazuje napríklad certifikátom FSC (Forest Stewardship Council), PEFC (Programme for the Endorsement of Forest Certification), EU Ecolabel alebo Blue Angel (Modrý anjel) alebo ekvivalentom. Poskytovateľ na štvrťročnej báze predloží zoznam konkrétnych značiek papierových výrobkov a k nim prislúchajúce certifikáty. Splnenie požiadavky sa preukazuje prostredníctvom ekoznačky, technického listu výrobcu alebo prehlásenia výrobcu. Objednávateľ je oprávnený vyžiadať si kópie dokumentov preukazujúcich splnenie požiadavky.
h) Požiadavky na čistiace prostriedky
Všetky čistiace výrobky v priestoroch stravovania, ktoré sa majú používať na umývanie rúk, umývanie riadu, prostriedky do umývačiek a výrobky na bežné čistenie povrchov, musia spĺňať požiadavky environmentálnej značky EÚ pre osobitný výrobok alebo rovnocenné požiadavky. Prostriedky by mali byť dodávané v koncentrovanej forme (pokiaľ to okolnosti dovoľujú) s cieľom minimalizovať plastový odpad. Poskytovateľ na štvrťročnej báze predloží zoznam prostriedkov, ktoré použil, spolu s informáciou o eko certifikácii. Poskytovateľ je povinný na žiadosť objednávateľa preukázať splnenie tejto požiadavky, a to predložením certifikácie prostredníctvom platných ekoznačiek alebo iného overiteľného dokumentu (napr. technický list, prehlásenie výrobcu atď.)
i) Ostatné požiadavky na kvalitu 
Obedové jedlá (vrátane jedál v samoobslužných ostrovčekoch) musia byť počas celej doby výdaja stravy vydávané stravníkom v primeranej teplote: 
· Teplé jedlá minimálne 60 °C, 
· Polievky minimálne 65 °C,
· Studené jedlá a šaláty maximálne 8 °C.
Výdaj obedových jedál (varianty menu A, B, C) musí prebiehať plynule a čas čakania stravníka na výdaj (od zaradenia do radu po vydanie a prevzatie jedla) a nesmie prekročiť stanovený limit maximálny prípustný čas čakania: 10 minút (tolerancia merania ±1 minúta).
Doba výdaja minútkového jedla varianty klasická minútka a business minútka nesmie presiahnuť 15 minút od objednávky. 
Skladové priestory musia byť udržiavané čisté a bezpečné, bez prítomností škodcov. 
Suroviny musia byť uložené oddelene podľa druhu a určenej teploty skladovania. 
Dodržiavanie chladiarenských a mraziarenských teplôt: 
· Chladiarne: 0 – 5 °C, 
· Mrazničky: –18 °C a nižšia. 
Dodržiavanie princípu FIFO (First In, First Out). 
Všetky varianty denného menu (A, B, C), obe polievky, minútkové jedlá (1, 2) a jedlá zo samoobslužných ostrovčekov musia byť dostupné počas celej doby výdaja (11:00 hod. – 14:00 hod.) v závislosti od toho, či sa vyžaduje ich predobjednávka.
Každé jedlo musí byť zreteľne označené: 
· Alergénmi v slovenskom a anglickom jazyku (§ 3a vyhl. č. 243/2015 Z. z.), 
· Aktuálnou prezentáciou v deň výdaja (obrazovka/vitrína). 
Dodržiavanie dátumov spotreby a ich kontrola.
Dodržiavanie hygienických pravidiel – personál musí mať kompletné a čisté pracovné oblečenie vrátane pokrývky hlavy a čistej obuvi. Dodržiava osobnú hygienu (vrátane umývania rúk a používania dezinfekčných prostriedkov) a hygienické postupy pri práci s potravinami a pri príprave jedál. 
 Prístup do priestorov
Poskytovateľ sa zaväzuje umožniť poverenému zamestnancovi objednávateľa vstup do všetkých priestorov, v ktorých sa pripravuje a skladuje strava, suroviny určené na jej prípravu, potraviny, nápoje, resp. rýchle občerstvenie (umožní počas pracovnej doby vykonanie kontroly kvality, kvantity, prípravy jedál a hygieny poverenými osobami verejného obstarávateľa alebo stravovacou komisiou).
Digitálny stravovací systém
Verejný obstarávateľ disponuje vlastnou platformou pre výber a objednávanie jedál (v gescii a majetku verejného obstarávateľa).

Základné funkcie: 
· Online ponuka denného menu na obdobie 2 týždňov vopred (web/app) 
· Objednávky a storno objednávky 
· Prehľad odobratého stravovania 
· Zber spätnej väzby, hodnotenie 
· Predaj jedál a doplnkového sortimentu
· Možnosť burzy po ukončení modifikácie objednávky
· Konfigurovateľnosť systému
· Možnosť zobrazenia obrázkov jedla, piktogramov
· Možnosť zobrazenia histórie účtu klienta (stravníka)
· Možnosť zobrazenia nutričných hodnôt k jedlu
· Zobrazenie jedálneho lístka v alternatívnom jazyku
· Objednávanie prostredníctvom HW zariadenia, webovej a mobilnej aplikácie
Objednávkový systém, odoberanie jedál
Objednávať je možné prostredníctvom digitálneho stravovacieho systému IS StraSy, ktorý zaisťuje objednávateľ. Objednávateľ sprístupní poskytovateľovi bezodplatne IS StraSy na účely plnenia predmetu tejto zákazky a poskytovateľ sa zaväzuje sprístupnenie tohto systému využívať v rozsahu potrebnom pre plnenie zákazky.
Objednávanie denného menu na daný deň je možné najneskôr do 15:00 hod. predchádzajúceho pracovného dňa, kedy je obed vydávaný. Objednávateľ nastaví možnosť objednania denného menu na aktuálny deň aj v čase od 8:00 do 11:00 hod., a to z výberu z odhlásených/stornovaných obedov.
Objednávku je možné zrušiť najneskôr do 8:00 hod. v deň výdaja.
Systém zahŕňa funkciu ohodnotenia vydaných obedov.
Nezrušená objednávka zo strany stravníka sa bude považovať za odobraný obed, za ktorý vznikla zamestnancovi povinnosť úhrady.
Všetky jedlá je možné zaplatiť okrem zamestnaneckej karty, resp. jej alternatívy aj v hotovosti, stravnými lístkami alebo platobnou kartou. 
Stravovacia komisia
Stravovacia komisia verejného obstarávateľa zasadá minimálne 1x za 6 týždňov.
Práva a povinnosti stravovacej komisie sú najmä: 
· Schvaľovať jedálny lístok s ohľadom na vyváženosť, neopakovanie sa rovnakých jedál atď. Stravovacia komisia je oprávnená navrhovať aj úpravy jedálnych lístkov samoobslužných ostrovčekov a minutiek tak, aby zodpovedali zásadám racionálneho stravovania, nutričným požiadavkám a dohodnutým štandardom kvality. 
· Preskúmavať a spracovávať pripomienky a sťažnosti stravníkov a minimálne 1x za 6 týždňov uskutočniť s poskytovateľom stretnutie ohľadom sťažností a ďalších záležitostí, vyhotovovať zápisy z týchto stretnutí a uverejňovať ich na intranete,
· Schvaľovať v prípade potreby zmeny jedálneho lístka mimo stanoveného intervalu,
· Preposielať sťažnosti stravníkov poskytovateľovi, na ktoré je poskytovateľ povinný čo najskôr reagovať,
· Predkladať poskytovateľovi návrhy na zlepšenie služieb, zaradenie ďalších jedál, pripomienky stravníkov,
· Realizovať ankety medzi zamestnancami týkajúce sa poskytovania stravovacích služieb,
· Riadiť kontrolu plnenia environmentálnych a kvalitatívnych požiadaviek. 
Jedálny lístok
Obedový jedálny lístok (v slovenskom aj anglickom jazyku) bude uverejnený na intranete NBS a v priestoroch bufetu a jedálne minimálne na 14 dní vopred, a to s informáciami o jedlách vo variante A, B, C, v samoobslužných ostrovčekoch ako aj o jedlách ponúkaných v minútkach. Jedlá v variante A,B,C sa môžu opakovať po minimálne 8 týždňoch (v prípade dopytu a po dohode so stravovacou komisiou je možné opakovať jedlá aj častejšie). V jedálnom lístku bude uvedené základné zloženie, gramáž, alergény, cena, označenie jedál / surovín v biokvalite a podľa možností aj ekologické certifikáty. Pri návrhu jedálneho lístka musí poskytovateľ zohľadniť nutričnú vyváženosť kombinácií jedál v rámci menu.
V prípade náhlej neočakávanej zmeny jedálneho lístka (napr. z dôvodu nedostupnosti surovín) je poskytovateľ povinný neodkladne upozorniť objednávateľa (odbor hospodárskych služieb) a stravovaciu komisiu a prejaviť maximálnu snahu vyjsť v ústrety stravníkom, ktorých sa zmena dotkla.
Ďalšie podmienky poskytovania stravovania 
Na dochutenie všetkých jedál poskytovateľ v cene jedál zabezpečí dochucovadlá v primeranom rozsahu (soľ, čierne korenie, čili korenie, olivový olej, ocot, citrónová šťava a iné) a špáradlá na mieste dohodnutom s objednávateľom. Soľ, korenie a špáradlá budú umiestnené na stoloch a doplňované podľa potreby, ak sa zmluvné strany nedohodnú inak.
Poskytovateľ bezplatne poskytne ku každému jedlu hygienický papierový obrúsok a jeho likvidáciu po použití zabezpečí v súlade s environmentálnymi štandardmi.
Poskytovateľ na svoje náklady zabezpečí nákup potravín, nákup režijného materiálu, výrobu a prípravu jedál, výdaj jedál, čistenie, umývanie a dezinfekciu všetkého použitého riadu, príborov, tácok, nádob na prepravu stravy, nástrojov a zariadení použitých na výrobu, prípravu a výdaj stravy, upratovanie priestorov kuchyne a jedálne, likvidáciu zvyškov a ďalšie súvisiace činnosti, ako aj dodávku potrebného a zodpovedajúceho počtu servítok.
Objednávateľ umiestni v jedálni kontrolnú váhu za účelom umožnenia zváženia jedál stravníkom priamo v jedálni a tiež k samoobslužným ostrovčekom. 
Poskytovateľ je povinný zabezpečovať pravidelnú kalibráciu váh, ktoré sú súčasťou pokladní a sú vovlastníctve objednávateľa. Kalibrácia váh musí byť vykonávaná v súlade s platnými právnymi predpismi a technickými normami minimálne 1x za 12 mesiacov, alebo častejšie, ak to vyžadujú príslušné predpisy alebo pokyny výrobcu zariadenia. Poskytovateľ je povinný viesť a uchovávať záznamy o vykonaných kalibráciách (kalibračné protokoly, certifikáty o overení) a na požiadanie ich predložiť objednávateľovi. Náklady spojené s pravidelnou kalibráciou znáša poskytovateľ. 
Poskytovateľ je povinný zabezpečiť prezentáciu jedál denného menu A,B, C a oboch variant minútok vždy na aktuálny deň (napr. prostredníctvom obrazovky, alebo vo vitríne), vrátane zreteľného označenia v nich obsiahnutých látok alebo výrobkov spôsobujúcich alergie alebo neznášanlivosť v súlade s § 3a vyhlášky MPRV SR č. 243/2015 Z. z. o požiadavkách na označenie potravín v znení neskorších predpisov v slovenskom aj anglickom jazyku.
Cena poskytovateľa sa považuje za konečnú (okrem jej možných úprav na základe Zmluvy) a vychádza z princípu úplnosti a konečnosti ceny, pričom každá ním uvedená cena za jednotlivé jedlá sa považuje za cenu konečnú, úplnú a záväznú. Takto stanovená cena musí bez akýchkoľvek výhrad, obmedzení alebo dodatočných podmienok zahŕňať všetky priame aj nepriame náklady poskytovateľa spojené s riadnym, včasným a kvalitným zabezpečením stravovacích služieb v zmysle tohto opisu predmetu zákazky.
Za súčasť konečnej ceny sa považujú najmä, nie však výlučne, náklady na obstaranie a spracovanie surovín, vrátane všetkých ingrediencií, dochucovadiel a prísad, náklady na hygienické, čistiace a doplnkové materiály, najmä obrúsky, servítky a obdobné položky, ako aj všetky náklady na personálne zabezpečenie služby, vrátane obsluhy čašníckym personálom, výdaja jedál, upratovania, manipulácie s riadom a zabezpečenia kompletného servisu. Rovnako sa za súčasť ceny považujú všetky režijné náklady, logistické náklady, náklady na energie, dopravu, skladovanie, ako aj akékoľvek ďalšie náklady, ktoré môžu vzniknúť v súvislosti s plnením predmetu zákazky, ako aj náklady na zabezpečenie povinností poskytovateľa vyplývajúce zo Zmluvy. 
Poskytovateľ nie je oprávnený po predložení cenovej ponuky ani počas plnenia Zmluvy uplatňovať voči objednávateľovi žiadne dodatočné platby, príplatky, poplatky ani iné finančné nároky. Za neprípustné sa považuje najmä dodatočné účtovanie nákladov za doplnkové služby, servis, obsluhu, hygienické alebo spotrebné materiály, prípadne akékoľvek iné plnenia, ktoré vecne, funkčne alebo účelovo súvisia s poskytovaním stravovacích služieb.
Akékoľvek tvrdenie poskytovateľa, že určitý náklad, služba alebo plnenie neboli zahrnuté v ponúknutej cene, sa bude považovať za irelevantné a neprihliada sa naň, pokiaľ ide o náklady, ktoré sú obvykle, predvídateľne alebo nevyhnutne spojené s poskytovaním stravovacích služieb. Výklad rozsahu ceny sa v prípade pochybností vždy vykoná v neprospech poskytovateľa, a to tak, že cena sa považuje za zahŕňajúcu všetky náklady potrebné na riadne splnenie predmetu zákazky bez nároku na akékoľvek dodatočné plnenie zo strany objednávateľa.
Výroba a príprava občerstvenia na základe osobitnej objednávky objednávateľa s možnosťou obsluhy pri ich výdaji v prípade potreby 

Poskytovateľ je povinný zabezpečiť výrobu a prípravu občerstvenia a v prípade potreby zabezpečiť obsluhu čašníkom pri jeho výdaji (výdaj môže prebiehať v ktorýchkoľvek priestoroch budovy NBS, ktoré určí objednávateľ), a to na základe písomných objednávok objednávateľa potvrdených poskytovateľom, a to elektronickou poštou (e-mailom). 
Občerstvenie bude vyrobené, pripravené poskytovateľom buď v priestoroch kuchyne NBS alebo v priestoroch vlastnej prevádzky poskytovateľa s dodaním do budovy NBS. Občerstvenie objednávateľ vyberá z položiek uvedených v tabuľke nižšie, na ktoré poskytovateľ predloží cenovú ponuku v rámci tohto verejného obstarávania. 
Poskytovateľ zabezpečí aj upratovanie priestorov, v ktorých prebiehal výdaj občerstvenia s obsluhou, triedenie a zneškodnenie odpadu vrátane BRKO. 
Poskytovateľ na žiadosť objednávateľa zabezpečí kompletný a komplexný servis súvisiaci s poskytovaním občerstvenia ako obrusy, servírovací inventár, koreniny, servítky, nádoby na udržiavanie požadovanej teploty občerstvenia a pod.
Cena za občerstvenie bude hradená na základe faktúry vystavenej poskytovateľom.

	Občerstvenie
	Merná jednotka (MJ)
	Predpokladaný počet v MJ za 1 rok

	Slané pokrmy
	 
	 

	jednosústové jedlo vegetariánske (z min. 3 surovín - rôzne druhy, fingerfood, kanapky jednohubky), 60 g
	ks
	400

	jednosústové jedlo nevegetariánske (z min. 3 surovín - rôzne druhy, fingerfood, kanapky, jednohubky), 60 g
	ks
	700

	jednosústové jedlo vegánske (z min. 3 surovín - rôzne druhy, fingerfood, kanapky, jednohubky), 60 g
	ks
	200

	lopár s humusom, 400 g
	ks
	2

	bezlepkový rautový chlebíček rôzne druhy, 80 g
	ks
	50

	rautový chlebíček slaný rôzne druhy, 80 g
	ks
	500

	Slané pečivo
	 
	 

	rôzne slané pečivo plnené aj neplnené, 50 g
	ks 
	700

	rôzne slané pečivo plnené aj neplnené, 70 g
	ks 
	700

	Sladké pečivo, dezerty a pokrmy, ovocie
	 
	 

	malé miňonky/mini zákusky, 30 g
	ks 
	700

	rôzne sladké pečivo plnené aj neplnené 50 g
	ks 
	200

	rôzne sladké pečivo plnené aj neplnené 70 g
	ks 
	200

	rôzne sladké pečivo plnené aj neplnené 90 g
	ks 
	200

	dezerty v kelímkoch 50 g 
	ks 
	100

	dezerty v kelímkoch 100 g 
	ks 
	200

	ovocie 100 g/osoba 
	ks
	300

	Obložené misy sladké a slané
	 
	 

	misa s plnenými mäsovými roládami a oblohou, 3,5 kg
	ks
	10

	obložená misa zeleninová, 3 kg
	ks
	5

	misa syrové variácie, orechy, ovocie, obloha, 3,5 kg
	ks
	10

	misa veľká s vyfiletovaným ovocím (hmotnosť, počet/druh ovocia), 4 kg
	ks
	5

	Nealkoholické nápoje
	 
	 

	minerálna voda - perlivá, jemne perlivá, neperlivá 0,33 l sklo
	ks
	500

	nealko nápoje (rôzne druhy), 0,25 l sklo
	ks
	500

	nealko nápoje - rozlievané (rôzne druhy), 0,1 l
	ks
	500

	por. čaj (vrátane med + citrón), 2 g 
	ks
	150

	 smotana do kávy, 10 g
	ks
	400

	por. káva (vrátane mlieko + cukor), 7 g
	ks
	685

	cappuccino, 7 g
	ks
	60

	limonáda - rôzne druhy, 1 l
	ks
	20

	Alkoholické nápoje
	 
	 

	víno biele, 0,1 l
	ks
	800

	víno červené, 0,1 l
	ks
	650

	víno ružové, 0,1 l
	ks
	100

	víno šumivé, 0,1 l
	ks
	100

	welcome drink (prosecco), 0,1 l
	ks
	1000

	pivo 12°, 0,33 l sklo
	ks
	50

	pivo 10°, 0,33 l sklo
	ks
	50

	Rôzne
	 
	 

	štvorchodové menu nevegetariánske pre 1 osobu (predjedlo, polievka, hlavné jedlo dezert/múčne jedlo)
	ks
	35

	štvorchodové menu vegetariánske pre 1 osobu (predjedlo, polievka, hlavné jedlo dezert/múčne jedlo) 
	ks
	35

	trojchodové menu nevegetariánske pre 1 osobu (polievka, hlavné jedlo dezert/múčne jedlo)
	ks
	35

	trojchodové menu vegetariánske pre 1 osobu (polievka, hlavné jedlo dezert/múčne jedlo) 
	ks
	35

	„no limit“ nealkoholické nápoje minimálne 4 rôzne druhy nápojov pre 1 osobu v 0,25 l fľašiach 
	ks
	50

	Obsluha 
	1 osobohodina
	50

	studený bufet 500 g/osoba 
[minimálne 3 druhy mäsa + min. 2 vegetariánske alternatívy) + prílohy (minimálne 3 druhy) pre 10 osôb/vrátane cateringového inventáru]
	ks
	25

	teplý bufet 500 g/osoba [(minimálne 3 druhy mäsa + min. 2 vegetariánske alternatívy) + prílohy (minimálne 3 druhy) pre 10 osôb/vrátane cateringového inventáru]
	ks
	25

	studený bufet 500 g/osoba [(minimálne 3 druhy mäsa + min. 2 vegetariánske alternatívy) + prílohy (minimálne 3 druhy) pre 40 osôb/vrátane cateringového inventáru]
	ks
	10

	teplý bufet 500 g/osoba [(minimálne 3 druhy mäsa + min. 2 vegetariánske alternatívy) + prílohy (minimálne 3 druhy) pre 40 osôb/vrátane cateringového inventáru]
	ks
	10

	šalátový bar 50 g/osoba - minimálne 2 druhy pre 10 osôb 
	ks
	25

	šalátový bar 50 g/osoba - minimálne 2 druhy pre 40 osôb
	ks
	10

	dezertný bar 120 g/osoba - minimálne 3 druhy pre 10 osôb
	ks
	25

	dezertný bar 120 g/osoba - minimálne 3 druhy pre 40 osôb
	ks
	10

	coffee break pre 10 osôb: nealkoholické nápoje a teplé nápoje – „no limit“ balík, slané pečivo, 80 g - 1 ks a sladké pečivo, 80 g - 1 ks, canapes alebo plnené banketové pečivo - 2 ks (minimálne 3 druhy), ovocie 100 g/osoba vrátane cateringového inventáru
	ks
	25

	coffee break pre 40 osôb: nealkoholické nápoje a teplé nápoje – „no limit“ balík, slané pečivo, 80 g - 1 ks a sladké pečivo, 80 g - 1 ks, canapes alebo plnené banketové pečivo - 2 ks [(minimálne 3 druhy), ovocie 100 g/osoba vrátane cateringového inventáru]
	ks
	10



Doplnkový predaj v bufete

Opis predmetu zákazky – bufet
 
Predmetom zákazky je okrem vyššie uvedeného aj zabezpečenie prevádzky interného bufetu v priestoroch verejného obstarávateľa a poskytovanie predaja občerstvenia pre zamestnancov NBS.
 
Úspešný uchádzač zabezpečí najmä:
· prípravu a predaj čerstvého občerstvenia,
· predaj doplnkového potravinového sortimentu,
· dodržiavanie hygienických a potravinových predpisov.
 
Cieľom verejného obstarávateľa je zabezpečiť kvalitnú, cenovo dostupnú a rôznorodú ponuku potravín a občerstvenia pre zamestnancov.
 
1. Prevádzkové podmienky bufetu
 
Bufet musí byť otvorený minimálne v čase:
Pondelok – štvrtok: 07:00 – 16:00 hod.
Piatok: 07:00 – 15:00 hod.
 
Uchádzač môže po dohode s verejným obstarávateľom prevádzkový čas rozšíriť. Dostatočné personálne zabezpečenie v bufete musí byť zabezpečené počas celej prevádzkovej doby, tak aby čakacia doba na obsluhu nepresiahla 5 minút.

Požiadavky na personál: profesionálny prístup, udržiavanie čistoty a hygieny priestoru, platný zdravotný preukaz a platné školenie hygieny potravín v súlade s legislatívou SR a EÚ.
 
2. Dostupnosť sortimentu počas celej dennej doby prevádzky
Poskytovateľ je povinný zabezpečiť počas celej prevádzkovej doby bufetu primeraný rozsah občerstvenia, ktorý umožní zamestnancom verejného obstarávateľa zakúpiť si čerstvé, zdravé a kvalitné raňajky, desiaty a občerstvenie počas celej prevádzkovej doby, s dôrazom na vlastnú výrobu.
 
Poskytovateľ je povinný zabezpečiť, aby bol počas celej prevádzkovej doby dostupný minimálny rozsah sortimentu, ktorý zahŕňa všetky nižšie uvedené výrobky:
· pekárenské výrobky (typu croissant, moravský koláč, pečené plnené buchty, slané koláče, praclíky a pod.), a to v rozsahu aspoň tri druhy,
· čerstvé pečivo/chlieb, aspoň jeden druh,
· aspoň jeden druh čerstvého alebo studeného občerstvenia (typu: na mieste pripravovaná bageta, čerstvý sendvič, čerstvý chlebíček alebo podobný výrobok),
· balené potraviny alebo balené drobné občerstvenie (sendvič, balená treska alebo balený desiatový šalát, mliečne výrobky – jogurty, pudingy, acidofilné výrobky, jogurtové nápoje, šunky, salámy, syry, mliečne nápoje), a to v rozsahu aspoň piatich druhov,
· zákusky, aspoň tri druhy
· nealkoholické nápoje,
· káva a čaj,
· cukrovinky, slané a sladké snacky.
 
Výrobky musia byť v hygienickom a zdravotne vyhovujúcom balení.
 
Poskytovateľ je povinný priebežne prispôsobovať a dopĺňať sortiment podľa dopytu zamestnancov tak, aby bola zachovaná možnosť občerstvenia počas celej prevádzkovej doby bufetu.
 
3. Základné požiadavky na sortiment dostupný denne
Poskytovateľ je povinný zabezpečiť dostatočne široký a pravidelne dopĺňaný sortiment občerstvenia.
Sortiment sa môže počas dňa meniť v závislosti od dopytu a priebežného dopĺňania výrobkov.
 
Sortiment musí obsahovať kombináciu čerstvo pripravovaných výrobkov a balených výrobkov.
 
Minimálny sortiment, dostupný denne, musí zahŕňať najmä:
 
a. Raňajkové/desiatové, čerstvo poskytovateľom pripravované, jedlá (musí byť dostupné denne minimálne do 10:00)
· praženica, omeleta, volské oko, ham & eggs, varené párky – podávané s malou zeleninovou oblohou a pečivom/chlebom,
· niekoľko druhov lahôdkových šalátov (napr. treska, parížsky, vajcový, holandský šalát, strukovinové, zeleninové a iné),
· jeden druh polievky (môže byť totožná s obedovou),
· výdaj, servírovanie a konzumácia raňajkových/desiatových jedál bude prebiehať v priestoroch jedálne (a teda nie v priestoroch bufetu) v budove NBS
· suroviny nesmú obsahovať látky, zložky alebo aditíva, ktoré verejný obstarávateľ špecifikuje vyššie v požiadavkách na predmet zákazky.
 
b. Čerstvé bagety – poskytovateľ môže na výrobu bagiet použiť čerstvý pekárenský výrobok, ktorý nevyrobil (neupiekol) samostatne. Následne však musí bagety finalizovať podľa požiadavky stravníka vo vlastnej réžii a priamo na mieste bufetu, a to naplnením rôznymi ingredienciami – šunka, salám, prosciutto, losos, zelenina, syr, čerstvá zelenina, vajcia, dochucovadlá, maslo, majonéza, margarín. Poskytovateľ si na základe dopytu môže tieto bagety aj predpripraviť mimo objednávky stravníka, avšak taktiež priamo na mieste bufetu (napr. druhy, ktoré sa najviac predávajú) a predávať ich už sfinalizované, zároveň však musí zabezpečiť aj ich sfinalizovanie na základe individuálnych požiadaviek zamestnancov NBS. Suroviny nesmú obsahovať látky, zložky alebo aditíva, ktoré verejný obstarávateľ špecifikuje vyššie v požiadavkách na predmet zákazky.
 
c. Čerstvé sendviče, čerstvé obložené pečivo, čerstvé obložené chlebíčky – poskytovateľ môže na výrobu týchto druhov občerstvenia použiť čerstvý pekárenský výrobok, ktorý nevyrobil (neupiekol) samostatne. Následne však musí toto občerstvenie finalizovať vo vlastnej réžii a priamo na mieste bufetu, a to naplnením/obložením rôznymi ingredienciami – šunka, salám, prosciutto, losos, zelenina, syr, čerstvá zelenina, vajcia, dochucovadlá, maslo, majonéza, margarín. Poskytovateľ si na základe dopytu môže tieto výrobky aj predpripraviť (napr. druhy, ktoré sa najviac predávajú) a predávať ich už sfinalizované, pričom nemusí zabezpečiť aj ich sfinalizovanie aj na základe individuálnych požiadaviek zamestnancov NBS. Suroviny nesmú obsahovať látky, zložky alebo aditíva, ktoré verejný obstarávateľ špecifikuje vyššie v požiadavkách na predmet zákazky.
 
d. Pekárenské výrobky a cukrárenské výrobky 
· čerstvé slané pečivo, sladké pečivo, koláče, záviny, bábovky, chlieb, rožky alebo iné bežné pekárenské výrobky, croissanty, zákusky, torty alebo obdobné výrobky – poskytovateľ môže tieto výrobky zabezpečovať prostredníctvom iných subjektov, avšak tieto výrobky musia byť čerstvé, nesmú byť finalizované dopekaním a nesmú obsahovať látky, zložky alebo aditíva, ktoré verejný obstarávateľ špecifikuje vyššie v požiadavkách na predmet zákazky.
 
e. Studené jedlá a ďalšie desiatové výrobky
· lahôdkové šaláty (napr. zeleninové, cestovinové, zemiakové, salámové, majonézové) alebo rybie šaláty alebo nátierky (napr. treska) – denne aspoň dva druhy vlastnej výroby, a teda vyrábané poskytovateľom priamo v jeho prevádzke (alebo v priestoroch NBS) alebo výroby tretích subjektov, pričom sa musia obmieňať takým spôsobom, aby v priebehu týždňa boli k dispozícii aspoň 3 druhy lahôdkových šalátov,
· nátierky – denne aspoň dva druhy vlastnej výroby, a teda vyrábané poskytovateľom priamo v jeho prevádzke (alebo v priestoroch NBS) alebo výroby tretích subjektov, pričom sa musia obmieňať takým spôsobom, aby v priebehu týždňa boli k dispozícii aspoň 3 druhy nátierok.
· Suroviny nesmú obsahovať látky, zložky alebo aditíva, ktoré verejný obstarávateľ špecifikuje vyššie v požiadavkách na predmet zákazky.
 
f. Ovocie a zelenina
· čerstvé ovocie (napr. jablká, banány alebo sezónne ovocie) a čerstvá zelenina vhodná na priamu konzumáciu (napr. paprika, uhorka, paradajky) – denne aspoň dva druhy,
· ovocné porcie – ovocné šaláty, vyrábané priamo poskytovateľom alebo tretím subjektom – denne aspoň jeden druh.
· Suroviny nesmú obsahovať látky, zložky alebo aditíva, ktoré verejný obstarávateľ špecifikuje vyššie v požiadavkách na predmet zákazky.
 
g. Hotové a balené výrobky
· rozmanité sladkosti, čokolády, müsli tyčinky, čipsy, krekry, keksy, žuvačky, cukríky, tyčinky, slané a sladké snacky, proteínové výrobky a pod.,
· mliečne výrobky, a to aj bezlaktózové a so zvýšeným obsahom proteínu – mlieka, ochutené mlieka, cottage cheese, tvarohy, mliečne nápoje, jogurty biele aj ochutené (aj so zníženým obsahom tuku), proteínové pudingy, dezerty, jogurtové nápoje a pod.,
· sirupy, instantné jedlá, granola, müsli,
· múčne jedlá (prílohové knedle, parené buchty, ovocné guľky alebo iné podobné výrobky) vlastnej výroby poskytovateľa,
· aj pochutiny/výrobky s nižším obsahom cukru, soli a aditív.
h. Nápoje
· prémiová zrnková káva (aj bezkofeínová) pripravovaná na rôzne spôsoby (espresso, cappuccino, latte), 
· rozmanité čaje, aspoň 5 druhov
· nealko nápoje (viaceré druhy minerálnych vôd, ochutené, perlivé, neperlivé, džúsy, sladené nápoje a iné)
 
Predaj alkoholických nápojov a tabakových výrobkov je v bufete zakázaný.
4. Výrobky vlastnej výroby
Poskytovateľ je povinný zabezpečiť vlastnú prípravu pre tú časť sortimentu, kde to verejný obstarávateľ vyslovene vyžaduje. Ostatné výrobky môžu byť dodávané externými dodávateľmi. 

Suroviny, potraviny, jedlá, občerstvenie, nápoje a akýkoľvek iný sortiment predávaný, ponúkaný a nakupovaný na zabezpečenie chodu bufetu sa nebude započítavať do % biopotravín podľa bodu I. tohto opisu predmetu zákazky (poskytovanie obedových jedál). 
5. Cenová politika
Cena každej položky sortimentu musí byť primeraná, pričom: 
· Maximálna obchodná marža poskytovateľa, a to na každej položke sortimentu, ktorej prípravu alebo výrobu poskytovateľ nezabezpečoval kompletne samostatne nesmie presiahnuť 15 % z jeho nákupnej ceny (ide teda najmä o hotové výrobky tretích subjektov, určené na priamy predaj, ako napr. sladkosti, žuvačky, balené nápoje, balené potraviny, ale aj vážené nátierky, šaláty, slané pochutiny, snacky, ktorých výrobu ani prípravu nevykonáva samostatne poskytovateľ). Toto je poskytovateľ povinný na požiadanie kedykoľvek preukázať verejnému obstarávateľovi doložením faktúr, dodacích listov, alebo iného relevantného dokladu. 
Verejný obstarávateľ je oprávnený vykonávať priebežnú kontrolu cien sortimentu.
6. Platobné podmienky
Poskytovateľ je povinný zabezpečiť možnosť úhrady za tovar:
· v hotovosti
· bezhotovostne prostredníctvom platobnej karty
 
Platobný terminál musí byť dostupný počas celej prevádzkovej doby.
 
7. Priestory a vybavenie
Priestory, inventár a technologické zariadenia umiestnené v kuchyni, jedálni, v priestoroch prípravy a výdaja stravy, bufetu a skladov, ktoré sú vo vlastníctve objednávateľa, budú poskytovateľovi poskytnuté za úhradu dohodnutú v Nájomnej zmluve.
Poskytovateľ je oprávnený po predchádzajúcom súhlase objednávateľa doplniť vlastné technologické zariadenia alebo inventár potrebný na zabezpečenie prevádzky bufetu.
Takéto zariadenia zostávajú vo vlastníctve poskytovateľa, pokiaľ sa zmluvné strany nedohodnú inak.

Nazov

LYZICA STOLOVA 1 KS

NOZ STOLOVY 1 KS

VIDLICKA STOLOVA 1 KS.

TANIER 17 cm 500 ml MULTI (performa)

TANIER PLYTKY 25 1 KS.

MISKA 10,5 cm (0,205 1)

POHAR 205 OF 1 KS'

SUPRAVA KORENICIEK 3 D (sol+korenie+sparadia)

DZBAN 1,0 (Bormioli)

TANIER DEZERTNY 20 1 KS.

TANIER HLBOKY 24 1 KS

MISA 22,2 (biela)

PODNOS

Nazov Typ Potet ks stav
Gastronadoba pina 2/1 GN - 200 mm 8

Gastronadoba plna 2/1 GN - 20 mm 2 poutivané
Gastronadoba pin 2/1 GN - 40 mm 10 | poutivané
Gastronadoba pin 1/1GN - 100 mm 5

Gastronadoba pin 1/1GN - 150 mm 10 | poutivané
Gastronadoba pina 1/1 GN - 200 mm 10 |pousivané
Gastronadoba plna 1/1GN = 20 mm 5 poutivané
Gastronadoba pin 1/1GN - 40 mm 3 poutivané
Gastronadoba pin 1/1GN - 65 mm 7 poutivand
Gastronadoba pina 1/1GN - 65 mm 5 nové
Gastronadoba pin 1/2 GN - 200 mm 5

Gastronadoba plna 1/2 GN - 150 mm 5 poutivané
Gastronadoba pin 1/3 GN - 200 mm 4 poutivané
Gastronadoba pin 1/3 GN - 150 mm 1 poutivané
Gastronadoba pin 1/3 GN - 100 mm 5 poutivand
Gastronadoba pina 1/3 GN - 65 mm 3 nové
Gastronadoba plna 1/3 GN = 40 mm 6 nové
Gastronadoba pin 1/4 GN - 200 mm )

Gastronadoba dierovana 1/1GN - 20 mm 3 poutivané
Gastronadoba dierovana 1/1GN - 65 mm 1 poutivané
Veko na GN 116N 10 |pousivané
Veko na GN 1/2 GN 5 poutivané
Veko na GN 1/3GN 10 | poutivané
Odkvapkavacia viozka do GN__| 1/1 GN 1 poutivand





